section_heading: Karijera nakon umirovljenja
paragraph_text: Celticsi su angažirali Birda kao asistenta kluba od 1992. do 1997. 1997. Bird je prihvatio mjesto glavnog trenera Pacersa. Unatoč neiskustvu na mjestu trenera Bird je sezonu završio s omjerom 58-24. To je bio najbolji dotadašnji omjer franšize i potisnuo je Bullse do sedam utakmica u finalu Istočne konferencije koje je na kraju i izgubio. Proglašen je trenerom godine zbog svojih zasluga i postao je jedini s nagradama za najkorisnijeg igrača lige i trenera godine. Odveo je Pacerse do dvije uzastopne titule centralne divizije i NBA finala 2000. godine. Ubrzo nakon završetka te sezone Bird je odstupio s mjesta glavnog trenera. 2003. Bird se vratio u Pacerse ali na mjesto predsjednika transakcija kluba gdje se iskazao s dobrim izborima trenera i igrača na draftu.